burgasdotpro/wikipedia huggingface dataset:
Orazio Gentileschi

Orazio Gentileschi vlastným menom Orazio Lomi (* 9. júl 1563, Pisa, Taliansko – † 7. február 1639, Londýn, Spojené kráľovstvo) bol významný taliansky ranobarokový maliar. Ako pokračovateľ Caravaggia spojil jeho šerosvit s toskánskym zmyslom pre farebnosť. Bol otcom významnej maliarky 17. storočia Artemisie Gentileschiovej.
Životopis.
Veľmi skoro, snáď už ako trinásťročný, odišiel Orazio do Ríma, kde až do prvých rokov 17. storočia maľoval obrazy v štýle florentského manierizmu. V rokoch 1611 – 1612 spolupracoval s krajinárom Agostinom Tassim na výzdobe rímskeho paláca Pallavicini-Rospigliosi, ktorého majiteľom bol známy zberateľ umenia kardinál Scipione Borghese. Je možné, že sa podieľal aj na výzdobe blízkeho pápežského Palazzo del Quirinale, ktorý je dnes sídlom talianskeho prezidenta. Pracoval tiež na výzdobe kostolov Santa Maria Maggiore, San Nicola in Carcere, Santa Maria della Pace a San Giovanni in Laterano. 
Tassi sa stal hlavnou postavou nechutného, vleklého súdneho sporu, keď zneužil svoje postavenie učiteľa Oraziovej dcéry Artemisie a znásilnil ju.
Hlavný vplyv na Gentileschiho tvorbu mal najvýznamnejší maliar raného baroka Caravaggio, ktorý sa v poslednom desaťročí 16. a prvom desaťročí 17. storočia tiež zdržiaval v Ríme. Orazio patril k jeho najlepším nasledovníkom, takzvaným caravaggistom. Spojil Caravaggiovu techniku šerosvitu, "chiaroscuro", s toskánskym zmyslom pre farebnosť a ženský pôvab. V roku 1603 Gentileschiho predvolali, aby svedčil na súde o Caravaggiovi. Roku 1612 vypovedal na súde znova, tentoraz v už zmieňovanom procese proti Agostinovi Tassimu.
Po Caravaggiovom úteku z Ríma sa v Oraziovej maľbe ešte viac prehĺbila toskánska lyrika charakterizovaná zvýšeným citom pre farbu a detail. Po dlhšom pobyte v oblasti Marche na severozápade Talianska odcestoval roku 1620 do Janova, neskôr do Benátok a nakoniec do Paríža na dvor kráľovnej Márie Medicejskej. 
V roku 1626 odcestoval z Francúzska do Anglicka, kde sa stal dvorným maliarom kráľa Karla I.. V Londýne zostal do konca svojho života. Jeho maliarsky rukopis začal byť značne konvenčný a prehnane ozdobný, čo však anglickej šľachte vyhovovalo. Významný flámsky maliar Van Dyck ho zahrnul do svojich portrétov stovky význačných mužov.
Orazio Gentileschi zomrel v Londýne 7. februára 1639.
Dielo.
K najlepším dielam Orazia Gentileschiho patria:
Copa Telmex

Copa Telmex je profesionálny tenisový turnaj mužov na okruhu ATP Tour hraný v argentínskom hlavnom meste Buenos Aires. Patrí do kategórie ATP World Tour 250 series a hrá sa na otvorených antukových dvorcoch.
Sedliak

Sedliak môže byť:
Xenija Jurievna Pervaková

Xenija Jurievna Pervaková (; * 27. máj 1991, Čeľabinsk, Rusko) je súčasná ruská profesionálna tenistka.
Stimulácia

Stimulácia (lat. "stimulatio") alebo stimulovanie môže byť:
Julija Bejgeľzimerová

Julija Bejgeľzimerová, , (* 20. október 1983, Doneck, Ukrajina) je súčasná ukrajinská profesionálna tenistka. Počas svojej kariéry vyhrala 2 turnaje WTA vo štvorhre.
Mesiáš

Mesiáš môže byť:
Phatthajá

Phatthajá (angl. prepis "Pattaya"; thajským písmom พัทยา) je mesto v Thajskom kráľovstve na východnom pobreží Thajského zálivu (), približne 165 km juhovýchodne od Bangkoku v provincii Čhon Burí. Ide o jedno z najnavštevovanejších turistických centier v Thajsku s 5 miliónmi návštevníkov v roku 2004 a o 6,5 % viac turistov v roku 2005.
Plodenie

Plodenie (splodenie) môže byť:
Gabriel Lippmann

Gabriel Lippmann (* 16. august 1845, Bonnevoie, Luxembursko – † 13. júl 1921 na mori) bol francúzsky fyzik, držiteľ Nobelovej ceny za fyziku. 
Bol profesorom pre matematickú fyziku a od r. 1886 pre experimentálnu fyziku na Sorbonne.
Amerika (román)

Amerika alebo tiež Nezvestný () je román Franza Kafku, ktorý prvýkrát vyšiel v roku 1927 v Kurt Wolff Verlag v Lipsku. Obraz modernej doby videný očami 16 ročného chlapca je napínavé dielo, v ktorom autor vycibrenou umeleckou formou rozvinul pocit ohrozenia jednoduchého človeka "odľudštenými" ľudskými vzťahmi. Strach a úzkosť z modernej doby sú v Kafkovom podaní stále aktuálne tak ako v čase vzniku tohto románu. Cez šerednosť tieňov a diverzných výkladov preniká navonok autor, ktorý dokázal s humorom hľadieť do tváre formujúceho sa nového sveta. Súčasťou prvého slovenského vydania knihy je aj esej Milana Kunderu "Kastrující stín svatého Garty".
Žltá veža

Žltá veža je dosť výrazný vrchol s trojuholníkovým profilom. Leží v Prostrednom hrebeni. Turistom je známa hlavne z cesty cez neďaleké Priečne sedlo, aj od Téryho chaty.
Topografia.
Od "Malého hrotu" ju oddeľuje "Sedlo za Prostredným" (hrotom), od "Drobnej veže" zasa "Žltá lávka". Západnou stenou aj dlhým rebrom spadá do Veľkej Studenej doliny, severnou do "Dolinky pod Sedielkom".
Michaela Paštiková

Michaela Paštiková (* 27. marec 1980, Šumperk, Česko) je súčasná česká profesionálna tenistka. Počas svojej kariéry vyhrala 1 turnaj WTA vo štvorhre.
Petr Svoboda

Petr Svoboda môže byť:
HD 189733b

HD 189733b katalogizovaná tiež ako V452 Vulpeculae je exoplanéta hviezdy HD 189733, je vzdialená asi 63 svetelných rokov od Slnka, nachádza sa v súhvezdí Líška. Objavená bola 5. októbra 2005. Ide o prvú exoplanétu, na ktorej bol zistený metán.
Materskú hviezdu planéta obehne za necelé dve dni. Jej povrchová teplota dosahuje 900 °C.
Na planéte objavený metán, ktorý hrá podľa dnešných predstáv dôležitú rolu pri vzniku života. Kvôli povrchovej teplote planéty je však prakticky nemožné, aby na nej vznikol život pozemského typu.
Gediminas

Gediminas (* okolo 1275 – † okolo 1341, Raudonė, Litovské veľkokniežatstvo) bol v rokoch 1316–1341 litovským veľkokniežaťom, prvým z dynastie Jagelovcov.
Používal titul kráľ Litovcov a Rusov (rex Litvinorum et Ruthenorum) a položil základný kameň k mocenskému postaveniu Litvy v severovýchodnej Európe. Za jeho panovania dosiahol litovský štát omnoho väčšej rozlohy ako jeho východní susedia, zjednocujúci sa v moskovskom a tverskom kniežatstve a stal sa tak vážnym konkurentom Moskvy v snahe o ovládnutie ruských zemí.
Územná expanzia.
Za Gediminovej vlády došlo k prudkej expanzii, vďaka ktorej sa litovská zvrchovanosť rozšírila južným smerom až k riekam Západný Bug a Pripjať (bol získaný Minsk, Turov, Pinsk) a na východe po stredný tok Dnepru. Vitebsk získal svadbou Gediminov syn Algirdas, prechodne bol dobytý tiež starobylý Smolensk. Do područia Litvy sa tak dostali významné obchodné cesty a krajina sa zapojila do obchodného spojenia medzi strednou a východnou Európou. Litovci sa pokúsili tiež o dobytie Kyjeva.
Deti.
Vytautas (?), Algirdas, Kęstutis, Liubartas, Jaunutis, Mantvydas, Narimantas, Karijotas, Elžbieta, Marija, Eufemija, Aldona.
Bastila

Bastila () bola parížska pevnosť postavená v roku 1369 na obranu proti Angličanom v storočnej vojne, od 15. storočia používaná ako väznica. Skôr bola známa ako Bastille Saint-Antoine. Bastille znamená po francúzsky hrad alebo opevnenie.
Dobytie Bastily 14. júla 1789 znamenalo začiatok Veľkej francúzskej revolúcie. Bastilu napadli a dobyli francúzski občania, najmä Parížania, ktorí si mysleli, že z Bastily sú na Paríž namierené delá, ktoré môžu byť použité. Vtedy však už táto pevnosť nemala ako politické väzenie žiadny význam, predstavovala len symbol „Starého režimu“. V posledných dňoch sídlili v nej len siedmi väzni: štyria falšovatelia (Jean de la Corrége, Jean Bechade, Bernard Laroche a Jean-Antonio Pujade), gróf zo Solages (ktorý bol obvinený z incestu) a zvyšní dvaja boli šialenci (jeden z nich bol Ír, známy ako major Whyte, ktorý vôbec nevedel, kde je, ale jasajúci dav ho vyniesol von na pleciach). Dobytie Bastily sa oslavuje ako francúzsky národný sviatok ().
Národný konvent

Národný konvent () alebo Konvent bol najvyšší zákonodarný a výkonný orgán vo Francúzsku od 20. septembra 1792 do 26. októbra 1795, ktorý 21. septembra 1792 vyhlásil republiku (l'an 1 de la République française) a oficiálne zosadil kráľa Ľudovíta XVI. (la royauté est abolie en France).
Karim Benzema

Karim Benzema (* 19. december 1987, Lyon) je francúzsky futbalový útočník, ktorý pôsobí v klube Al-Ittihad. Je taktiež päť násobný víťaz prestížnej trofeje Ligy Majstrov UEFA. V sezóne 2022/2023 bol považovaný za najlepšieho útočníka na svete. Svoj status potvrdil ziskom Zlatej lopty v roku 2022.
Klubová kariéra.
Lyon.
Benzema je alžírsko-berberského pôvodu. Je produktom mládežníckej akadémie lyonského veľkoklubu. V jeho prvej sezóne 2004/05 nastúpil vo francúzskej Ligue 1 v piatich zápasoch a zväčša hrával za B tím. O rok neskôr už to bolo 14 zápasov (z toho 1 v Lige Majstrov) a strelil svoje premiérové góly v oboch týchto súťažiach. Jeho hviezda naplno zažiarila v sezóne 2007/08 keď v 37 zápasoch Ligue 1 strelil 21 gólov. 13 marca 2008, predĺžil svoj kontrakt s Lyonom až do roku 2013 s opciou na ďalší rok. Taktiež sa v tomto roku stal najlepším futbalistom francúzskej ligy. 
Futbalová legenda Michel Platini o ňom povedal: "Pri zápasoch pracuje skôr s rozumom a nevyužíva iba fyzické predpoklady. Porovnávajú ho s Ronaldom, on je však typ staromódnejšieho futbalistu." 
Jeho futbalový talent samozrejme nezostal nepovšimnutý ani zahraničnými veľkoklubmi. Sám Karim sa vyjadril, že jeho vysnívanou futbalovou destináciou je Španielsko, a teda Real Madrid. Benzema má však v zmluve klauzulu o predčasnom odchode za 100 miliónov €.
Real Madrid.
Po sezóne 2008/09 sa nakoniec dočkal prestupu do Španielska, do klubu Real Madrid a stal sa treťou veľkou posilou tohto veľkoklubu. Prestúpil za sumu 35 miliónov €.
Reprezentačná kariéra - Francúzsko.
Benzema hral postupne za všetky mládežnícke výbery Francúzska, teda U-16, U-17, U-18 a U-21. Až 28. marca 2007 nastúpil za seniorskú reprezentáciu svojej rodnej krajiny v zápase proti Rakúsku a hneď strelil svoj prvý gól. Bol členom francúzskeho národného tímu na Majstrovstvách Európy 2008 v Rakúsku a Švajčiarsku, kde odohral 172 minút v dvoch zápasoch proti Rumunsku a Taliansku.
Ján I. (Burgundsko)

Ján I. Nebojácny (francúzsky Jean sans Peur, * 28. máj 1371, Dijon, Francúzsko – † 10. september 1419, Montereau-Fault-Yonne) bol burgundský vojvoda z rodu Valois-Burgund, vedľajšej línie francúzskej kráľovskej rodiny Valois.
Životopis.
Narodil sa ako najstaršie dieťa Filipa Smelého a Margaréty Flámskej. V mladosti sa zúčastnil bitky pri Nikopole, kde padol do zajatia. Po návrate domov zjednotil rozsiahle dedičstvo svojej matky s Burgundskom. V roku 1407 dal zavraždiť Ľudovíta I. Orleánskeho, brata kráľa Karola VI. Potom musel odísť do exilu až do doby, kedy ho kráľ omilostil. Vraždou orleánskeho vojvodu začala dlhotrvajúca občianska vojna medzi Armagnakmi a Burgundčanmi. Po vpáde Angličanov do Francúzska uzavrel spojenectvo s anglickým kráľom Henrichom V.
10. septembra 1419 ho zavraždili prívrženci Karola VII. na moste pri Montereau-Fault-Yonne.
Potomkovia.
V roku 1385 sa oženil Margarétou Wittelsbachovou (* 1363 – † 1423), dcérou Albrechta I. Wittelsbacha, vojvodu zo Straubing-Hollandu a Margaréty z Liegnitz-Briegu. Mali spolu osem detí:
Zámok (román)

Zámok () je nedokončený najrozsiahlejší román Franza Kafku z roku 1926.
Všetko čo existuje u Kafku v častiach v korešpondencii a jeho príbehoch a prozaických útržkoch, jeho takzvaná problematika existencie človeka, dostáva v románe Zámok svoju dôraznú podobu.
Hlavná postava románu zememerač K., ktorý zdanlivo blúdi a tápa v dedine a hľadá nedosiahnuteľný prístup na zámok, dovoľuje rôzne interpretácie, tak ako celý "orbis" Kafkovej prózy. Pojem odcudzenia, maximálne rozvedený v autorových prózach, nadobúda v Zámku obrovské rozmery. Zememerač K. je obklopený cudzou, nepriateľskou realitou, je v neviditeľnom zajatí neznámych síl a každé jeho úsilie je márne a stroskotáva na zakliatom kruhu moci. Predsa sa tento osamotený jednotlivec nevzdáva aj keď je zrejmé, že nedosiahne svoj cieľ nikdy.
Autor s neobyčajným umeleckým dôrazom zobrazil postavenie človeka v modernom svete, a týmito obrazmi ho núti, aby si uvedomoval i sám seba.
Filip II. (Burgundsko)

Filip II. Smelý (francúzsky Philippe le Hardi) (* 15. január 1342, Pontoise, Francúzsko – † 27. apríl 1404, Halle, Belgicko) bol zakladateľ burgundskej dynastie ako vedľajšej vetvy rodu Valois a burgundský vojvoda.
Filip bol štvrtý syn francúzskeho kráľa Jána II. Dobrého a jeho prvej manželky Bony Luxemburskej.
Canso (kráter)

Canso je kráter Marsu. Nachádza sa 450 km západne od miesta pristátia Viking 1, mierne severovýchodne od Lunae Planum a západne od Chryse Planitia. Kráter je pomenovaný podľa rybárskeho mesta Canso v Novom Škótsku. Meno bolo oficiálne potvrdené v Marťanskom povrchovom názvosloví v roku 1988 Medzinárodnou astronomickou úniou (IAU).
Regions Morgan Keegan Championships and the Cellular South Cup 2009

Regions Morgan Keegan Championships and the Cellular South Cup 2009 bol spoločný tenisový turnaj mužov a žien, ktorý sa konal v dňoch od 16. do 22. februára 2009 na otvorených dvorcoch s tvrdým povrchom v americkom Memphise. Titul v dvojhre získal Američan Andy Roddick, ktorý vo finále porazil Čecha R. Štěpánka. Bol to jeho 27. titul v dvojhre na okruhu ATP. Titul vo štvorhre získali Američan Mardy Fish a Bahamčan Mark Knowles, ktorí vo finále porazili americko-slovenský pár Travis Parrott, Filip Polášek. Pre M. Fisha to bol piaty a pre M. Knowlesa 51. titul vo štvorhre na okruhu ATP. Titul v dvojhre žien získala Bieloruska Viktoria Azarenková, ktorá vo finále porazila Dánku Caroline Wozniacku. Bol to jej druhý titul v dvojhre na okruhu WTA. Titul vo štvorhre žien získali Bieloruska Viktoria Azarenková a Dánka Caroline Wozniacka, ktoré vo finále porazili ukrajinsko-holandský pár Juliana Fedaková, Michaëlla Krajiceková. Pre obe tenistky to bol druhý titul vo štvorhre na okruhu WTA. 
Víťazi.
Dvojhra mužov.
 Andy Roddick vs. Radek Štěpánek 7-5 7-5
Dvojhra žien.
 Viktoria Azarenková vs. Caroline Wozniacka 6-1 6-3
Štvorhra mužov.
 Mardy Fish / Mark Knowles vs. Travis Parrott / Filip Polášek 7-67 6-1
Štvorhra žien.
 Viktoria Azarenková / Caroline Wozniacka vs. Juliana Fedaková / Michaëlla Krajiceková 6-1 7-62
Ženská dvojhra na Cellular South Cup 2009

Ženská dvojhra na Cellular South Cup 2009 sa hrala ako súčasť Cellular South Cup 2009 od 15. do 21. februára 2009. Titul získala Bieloruska Viktoria Azarenková, ktorá vo finále porazila Dánku Caroline Wozniacku 6-1 6-3. Bol to jej druhý titul v dvojhre na okruhu WTA.
Sinus Meridiani

Sinus Meridiani je oblasť na povrchu Marsu, južne od rovníka planéty. Bola pomenovaná francúzskym astronómom Camillom Flammarionom v 70-tych rokoch 19. storočia.
História pozorovaní.
Menom Sinus Meridiani bola nazvaná typická albedo štruktúra Marsu. Predchádzajúci astronómovia, hlavne nemecký tím Wilhelm Beer a Johann Heinrich Mädler a talian Giovanni Schiaparelli, si zvolili presný bod na Marse, ktorý určili ako miesto nultého poludníka, keď zakresľovali svoje pozorovania. Akceptovaním návrhov, že temné miesta na povrchu sú moria a oceány, Flammarion pomenoval temné miesto v bode Sinus Meridiani ako "Meridiani Bay" (Zátoka Meridiani), keď pracoval na svojej analýze všetkých starších pozorovaní Marsu.
Od obletu a fotografovania z obežnej dráhy Marsu sa začali tmavé miesta na povrchu premenovávať, aby odrážali skutočnosť podľa topografie. Sinus Meridiani bol podľa toho premenovaný na Terra Meridiani (Poludníková pevnina). Napriek tomu sa dnes používajú obe, aj staršie aj novšie označenie. U.S. Geological Survey označili starý názov ako zovšeobecnený.
Meridiani Planum.
Názov Meridiani Planum (Poludníková planina) sa vzťahuje špeciálne na miesto pristátia Mars Exploration Rover Opportunity v západnej časti Sinus Meridiani. Toto miesto bolo zvolené tímom Mars Exploration Rover pre jeho plochú charakteristiku bez skál, ale aj preto, lebo toto miesto vykazovalo spektrálny výskyt hematitu, ktorý je často znakom usadenín vodného prostredia.
Copa Sony Ericsson Colsanitas 2009

Copa Sony Ericsson Colsanitas 2009 bol tenisový turnaj žien, ktorý sa konal v dňoch od 16. do 22. februára 2009 na otvorených antukových dvorcoch v kolumbijskom meste Bogota. Titul v dvojhre žien získala Španielka María José Martínezová Sánchezová, ktorá vo finále porazila Argentínčanku G. Dulkovú. Bol to jej prvý titul v dvojhre na okruhu WTA. Titul vo štvorhre žien získali Španielky Nuria Llagosterová Vivesová a María José Martínezová Sánchezová, ktoré vo finále porazili argentínsko-taliansky pár Gisela Dulková, Flavia Pennettová. Pre obe tenistky to bol šiesty titul vo štvorhre na okruhu WTA.
Víťazi.
Dvojhra žien.
 María José Martínezová Sánchezová vs. Gisela Dulková 6-3 6-2
Štvorhra žien.
 Nuria Llagosterová Vivesová / María José Martínezová Sánchezová vs. Gisela Dulková / Flavia Pennettová 7-5 3-6 10-7
Meridiani Planum

Meridiani Planum je planina nachádzajúca sa 2 stupne južne od rovníka Marsu (so stredom na 0,2°S 357,5°V) v najzápadnejšej časti Terra Meridiani. Nachádzajú sa tu vzácne výskyty sivého kryštalického hematitu. Na Zemi sa hematit najčastejšie formuje v horúcich prameňoch alebo v stojacich vodách, z toho dôvodu mnohí astronómovia veria, že hematit v Meridiani Planum môže byť dôkazom starodávnych horúcich prameňov alebo oblasťou, ktorá sa vyznačovala tekutou vodou. Hematit je súčasťou vrstvených usadených hornín hrubých približne 200 až 800 m. Ďalšie štruktúry v Meridiani Planum sú z vulkanického bazaltu alebo krátery.
Mars rover Opportunity.
V roku 2004 sa Meridiani Planum stala miestom pristátia druhej NASA misie Mars Exploration Rover, pomenovanej Opportunity. Tiež bola navrhnutá ako oblasť pristátia pre Mars Surveyor 2001 Lander, ktorá však bola zrušená po neúspechu misií Mars Climate Orbiter a Mars Polar Lander.
Výsledky z Opportunity naznačovali, že miesto pristátia bolo v minulosti počas dlhého časového obdobia impregnované tekutou vodou, s pravdepodobne vysokou slanosťou a kyslosťou. Črty oblasti zahŕňajú aj sedimenty, prítomnosť malých okrúhliakov, na ktorých je jasne viditeľné zhutňovanie a tiež dutiny vo vnútri kameňov, prítomnosť veľkého množstva síranu horečnatého a ďalších minerálov bohatých na síru vo forme síranov ako napríklad jarosit.
Majstrovstvá sveta v biatlone 2009

Majstrovstvá sveta v biatlone 2009 sa konali v Phjongčhangu, v Kórejskej republike od 14. do 22. februára 2009. Tieto majstrovstvá sa po prvýkrát v histórii konali v Ázii.
Všetky výsledky sa rátali aj do Svetového pohára 2008/09.
Patrick Ortlieb

Patrick Ortlieb (* 17. máj 1967, Bregenz, Rakúsko) je bývalý rakúsky lyžiar. 
Svoje prvé preteky vo Svetovom pohári vyhral 18. decembra 1993. Celkovo vyhral štyri preteky Svetového pohára. Špecializoval sa na kĺzavé disciplíny.
Martin Gründling

Martin Gründling (13. február 1987, Holíč) je bývalý slovenský hokejový obranca.
Martin Gründling začal s hokejom ako desaťročný. Od 10 do 18 rokov hral za HK 36 Skalica. V roku 2005 bol draftovaný do najvyššej kanadskej juniorskej súťaže WHL (Western Hockey League), ako prvý Slovák v poradí. Pôsobil v klube Moose Jaw Warriors, kde odohral dve sezóny. V sezóne 2007/08 sa vrátil do Skalice. Pred sezónou 2011/12 prestúpil do českej extraligy do mužstva HC Energie Karlovy Vary. 
Martin Gründling reprezentoval Slovensko na troch majstrovstvách sveta: osemnásťročných a dvakrát na Majstrovstvách sveta juniorov (2006 a 2007) a v roku 2008 bol nominovaný do reprezentácie na Majstrovstvá sveta.
Zoznam osobností Oravy

Toto je zoznam oravských osobností.
Literatúra.
Augustín Maťovčík: "Biografický slovník dejateľov Oravy". Martin – Námestovo, 2010
High School Musical 2

High School Musical 2 je druhá časť z filmovej série "High School Musical". Film mal premiéru 14. augusta 2007 v Disneylande v Kalifornii.
Dej.
Na East High v Albaquerku je koniec školského roka. Sharpey (Ashley Tisdalová) a Ryan (Lucas Grabeel) Evansovci plánujú letný pobyt v Lava Springs – hotelovom rezorte ich otca. Sharpey chce prekaziť lásku mladého basketbalistu Troya Boltona (Zac Efron) a usilovnej študentky Gabrielly Montezovej (Vanessa Hudgensová), preto pozve Troya do Lava Springs pracovať.
Samir Nasri

Samir Nasri (* 26. jún 1987, Marseille, Francúzsko) je francúzsky futbalový stredopoliar alebo krídelník, ktorý pôsobí v klube West Ham United. Vyniká hlavne svojou rýchlosťou a driblérskymi schpnosťami.
Začiatky.
Nasri je alžírskeho pôvodu. Vyrastal na chudobnom predmestí La Gavotte Peyret na severe Marseille, kde často hrával futbal na ulici a tam sa naučil základy svojich futbalových zručností. Samir hrával za miestny gang, ale po častých výtržnostiach sa jeho rodičia rozhodli zapísať ho do futbalového klubu Pennes Mirabeau, keď mal 8 rokov. Tam strávil dve sezóny až si ho vyhliadol skaut Olympique Marseille.
Marseille.
Nasri začal hrať za Marseille od deviatich rokov. Vo svojich 17-ich rokoch nastúpil prvýkrát v Ligue 1. To bolo v sezóne 2004/05, v ktorej celkovo odohral 24 zápasov, z toho 11-krát ako striedajúci a strelil 1 gól. V ďalšej sezóne nazbieral prvé skúsenosti z európskych pohárov, keď hral v Pohári UEFA (10 zápasov, 0 gólov) a v Pohári Intertoto (1 zápas, 1 gól). Samirov gól proti Sochaux v sezóne 2006/07 bol vyhlásený ako gól roka a prispel k výhre 4-2. Nasri odohral tiež dva neúspešné finálové zápasy Francúzskeho Pohára najprv v roku 2006, keď Marseille prehralo s PSG a o rok neskôr so Sochaux. V septembri 2007 bol hospitalizovaný kvôli vírusovej meningitíde, Samir sa však chorobe nepoddal a znova sa vrátil na trávniky. V Marseille hral zväčša na pravom krídle. 20 mája 2007 bol vyhlásený za najlepšieho mladého hráča Ligue 1. Fanúšikovia ho začali prezývať "nový Zizou" pre jeho prehľad v hre a driblérske schopnosti. 
Arsenal.
11 júla 2008 Nasri podpísal dlhoročný kontrakt s klubom Premier League Arsenalom Londýn. Prestupová suma nebola zverejnená ale predpokladá sa, že The Gunners zaplatili za rýchlonohého mladíka okolo 16 miliónov €. V Arsenale zdedil číslo 8 po veľkých ikonách tohto klubu ako boli Ian Wright a Fredrik Ljungberg. Za Arsenal debutoval 30 júla v prípravnom zápase proti VfB Stuttgart. Hneď v úvodnom kole Premier League strelil svoj premiérový gól proti West Bromwich Albion, ktorým rozhodol zápas v pomere 1:0.
Manchester City FC.
24.8.2011 podpísal kontrakt s klubom Manchester City FC. Prestupová cena sa vyšplhala na 25 miliónov britských libier.
Francúzsko.
Nasri postupne prešiel všetkými mládežníckymi výbermi "Les Blues" U-16, U-17, U-18, U-19 a U-21. V seniorskom tíme debutoval 28 marca 2007 proti Rakúsku, keď mal 19 rokov. Svoj prvý reprezentačný gól strelil vo svojom treťom zápase proti Gruzínsku 6 júna 2007. Bol vybraný do Francúzskeho národného mužstva na Majstrovstvá Európy vo futbale 2008, kde odohral 32 minút v zápasoch proti Rumunsku a Taliansku.
Reprezentoval Francúzsko aj na Majstrovstvách Európy 2012 v Poľsku a na Ukrajine. V prvom zápase proti Anglicku strelil gól, ktorým vyrovnal na konečných 1-1.
Champagne

Champagne (prídavné meno znie "champanský", teda bez g) môže byť:
Maďarské národné hokejové mužstvo

Maďarské národné hokejové mužstvo reprezentuje Maďarsko na hokejových podujatiach, napr. na Majstrovstvách sveta. Trénerom je bývalý kanadský hokejista Edmontonu Oilers (vo WHA) a Vancouveru Canucks (v NHL), účastník Zimných olympijských hier 1980 a v rokoch 1991 až 1997 asistent trénera Edmontonu Oilers v NHL Kevin Primeau.
V tridsiatych rokoch 20. storočia maďarské národné hokejové mužstvo patrilo na základe výsledkov na majstrovstvách sveta medzi desať najlepších na svete. Veľmi cenný výsledok uhralo na Majstrovstvách sveta 1938 v Prahe, keď dokázalo remizovať s Kanadou .
19. apríla 2008 sa Maďarsko po 70 rokoch dostalo späť na Majstrovstvách sveta A-divízie. Bol to historický úspech novodobého maďarského hokeja.
Prvý zápas na MS 2009 proti Slovensku prehralo , keď dostalo gól 13 sekúnd pred koncom riadneho hracieho času.
MiG

AO Ruská korporácia pre stavbu lietadiel „MiG“ (; skratka: ) je ruský, bývalý sovietsky výrobca vojenských lietadiel. Firma sa špecializuje na vývoj a výrobu stíhačiek. 
Označenie MiG je skratkou pre mená konštruktérov Mikojana a Gureviča, ktorých konštrukčná kancelária tieto lietadlá projektovala. Dnes je hlavným konštruktérom Anatolij Belov.
V roku 2006 ruská vláda spojila Mikojan-Gurevič so spoločnosťami Iliušin, Irkut, OKB Jakovleva, Suchoj a Tupolev do novej štátnej akciovej spoločnosti, ktorá nesie názov Zjednotená korporácia pre stavbu lietadiel.
Modifikovaná Mercalliho stupnica

Modifikovaná Mercalliho stupnica skrátene (MM) sa používa na určenie veľkosti zemetrasenia, podľa jeho účinku, resp. intenzity pôsobenia na zemský povrch, ľudí, prírodné objekty a stavby. Má 12 stupňov, I. pre najslabšie a XII. pre najsilnejšie zemetrasenia. Mercalliho stupnica je založená na miere poškodenia, ktorú pozorovalo veľké množstvo ľudí a má preto obmedzené použitie (napríklad nemožno s ňou hodnotiť zemetrasenia v neobývaných oblastiach). Je obdobná so stupnicami MSK-64 (používaná v bývalom východnom bloku) ako aj EMS-92 a EMS-98 (zavedené v Európe Európskou seizmologickou komisiou).
Vývoj Mercalliho stupnice.
Mercalliho stupnica vznikla pôvodne z desaťstupňovej Rossi-Forelovej stupnice, ktorú upravil taliansky vulkanológ Giuseppe Mercalli v rokoch 1883 a 1902. Pôvodná "Mercalliho stupnica" mala 10 stupňov.
V roku 1902 bola 10 stupňová Mercalliho stupnica rozšírená na 12 stupňom talianskym fyzikom Adolfom Cancanim. Neskôr ju kompletne prerobil nemecký geofyzik August Heinrich Sieberg a stala sa tak známa ako "Mercalli-Cancani-Siebergova stupnica" (MCS). Mercalli-Cancani-Siebergovu stupnicu neskôr preložili do angličtiny a publikovali Angličania Harry O. Wood a Frank Neumann v roku 1931 ako "Mercalli-Wood-Neumanovu" (MWN) stupnicu. Posledné zásahy do stupnice urobil Charles Richter. Dnes sa stupnica volá Modifikovaná Mercalliho stupnica, známa je aj pod skratkou MM.
Malý Javorový štít

Malý Javorový štít (; , , ) je mohutný vrch vo Vysokých Tatrách na Slovensku. Leží nad Tatranskou Lesnou, približne severne od Popradu. Spolu s Javorovým štítom tvorí dominantné zoskupenie. Južne stojí Zbojnícka chata.
Poloha.
Nachádza sa vo východnej polovici Tatier, v geomorfologickom podcelku Východné Tatry a časti Vysoké Tatry. Leží v Prešovskom kraji, v okrese Poprad a zasahuje na katastrálne územie mesta Vysoké Tatry a obce Tatranská Javorina. Najbližšími sídlami sú severne situovaná Tatranská Javorina, juhovýchodne sa nachádza Tatranská Lomnica, Tatranská Lesná a Starý Smokovec a južným smerom Tatranská Polianka a Vyšné Hágy. Štít sa nachádza v Tatranskom národnom parku a jeho vrcholom vedie hranica národnej prírodnej rezervácie Javorová dolina a Studené doliny.
Opis.
Malý Javorový štít leží v hlavnom hrebeni Vysokých Tatier, medzi Svišťovým štítom () a Javorovým štítom (). Od Javorového štítu ho delí Javorová škára, od Kresaného rohu sedielko Malý Závrat. Na severozápad vysiela dlhý hrebeň "Javorových veží", ktorý končí masívom Javorinskej Širokej (). Tam ho od Zadnej Javorovej veže oddeľuje Zadné Javorové sedlo. Južnou stenou spadá do Veľkej Studenej doliny, sutinovým svahom na západ do doliny Rovienok a severnou stenou do Javorovej doliny. Severná stena je súčasťou tzv. "Javorového múra".
Severným smerom sa nachádza Žabí vrch (), Široká (), Svišťovky () a Malá Ľadová veža (), východne leží Snehový štít (), Ľadový štít (), Malý Ľadový štít (), Široká veža (), Lomnický štít (), Javorový štít () a Prostredný hrot (), južne Slavkovský štít (), Slavkovská kopa () a Bradavica () a západne Gerlachovský štít (), Východná Vysoká (), Svišťový štít (), Rysy () a Veľká Javorová veža (). Severné svahy padajú do Zadnej Javorovej doliny, ktorou odteká voda potokom Javorinka do Dunajca. Rovnakým smerom odteká voda západne ležiacou dolinou Rovienky a Rovienkovým potokom, napájajúcim Bielu vodu. Južným smerom leží Veľká Studená dolina, z ktorej vodu odvádza Studený potok do rieky Poprad. Na vrchol nevedie značený turistický chodník.
Výhľady.
Turisticky voľne neprístupný skalnatý vrchol umožňuje kruhový rozhľad. Viditeľné sú najmä okolité vrcholy Vysokých Tatier, no tiež hrebeň Belianskych Tatier a pri vhodných podmienkach aj Oravské Beskydy a vrchy v južnom Poľsku.
Prístup.
Malý Javorový štít je pre turistov prístupný len v sprievode horského vodcu. Nachádza sa na území národných prírodných rezervácií a Tatranského národného parku, preto pohyb turistov je možný len značenými chodníkmi, ktoré vedú susednými dolinami.
Výstupy.
Výstupy často vedú lámavou skalou, ktorá je pevnejšia v zime.
Svätý František

Svätý František môže byť:
Syrtis Major Planum

Syrtis Major Planum je "čierna škvrna" (albedo štruktúra) nachádzajúca sa na hranici medzi severnými nížinami a južnými pohoriami Marsu. Bola objavená na základe informácií z misie Mars Global Surveyor, z ktorých sa zistilo,že ide o štítový vulkán. Predtým sa verilo, že ide o rovinu, preto sa nazývala Syrtis Major Planitia. Čiernu farbu má kvôli prítomnosti bazaltových vulkanických hornín a relatívnemu nedostatku popola.
Geografia a geológia.
Syrtis Major má centrum na súradniciach 8,4°S, 69,5°V, rozširuje sa na sever od rovníka planéty s rozpätím zo západu na východ. Je obklopená obrovským úbočím od západného okraja Aerie so spádom až po východný okraj Isidis Planitia. Táto oblasť zahŕňa masívnu klenbu vysokú až na súradnici 310 °Z. Na väčšine povrchu Syrtis Major je sklon menší ako 1 °, ide o oveľa menšiu inklináciu ako v oblasti Tharsis. Ide o oblasť s rozlohou 350 x severojužného pretiahnutia, ktorá obsahuje kaldery Nili Patera a Meroe Patera s približnou hĺbkou . Dno týchto kaldier nie je na úrovni terénu obklopujúceho Syrtis Major. Dno Nili Patera obsahuje menej kráterov, pretože je mladšia. Väčšina hornín v Nili Patera je čadičového pôvodu, objavili sa aj stopy dacitu. Merania gravitačného poľa objavili gravitačnú anomáliu s centrom v súbore kaldier. Predpokladá sa, že ide o 600 x rozľahlý, severojužným smerom pretiahnutý, vyhasnutý magmatický kozub pod povrchom, ktorý obsahuje ťažké minerály (pravdepodobne ide o pyroxény, prítomnosť olivínu tiež nie je vylúčená) vyzrážané z magmy ešte pred erupciou. Množstvo kráterov určuje približný vek Syrtis Major na skorú hesperiansku epochu.
Objav a pomenovanie.
Názov Syrtis Major je odvodený od klasického rímskeho mena "Syrtis maior" pre záliv Sidra na pobreží Líbya.
Syrtis Major bola prvá zdokumentovaná povrchová štruktúra na inej planéte. Objavil ju Christiaan Huygens, ktorý ju zahrnul do svojich nákresov Marsu v roku 1659. Táto štruktúra bola pôvodne známa ako Hourglassovo More, ale dostala rôzne mená od rôznych kartografov. V roku 1840 vytvoril Johann Heinrich von Mädler zo svojich pozorovaní mapu Marsu, kde ju pomenoval ako Atlantický kanál. V mape od Richarda Proctora z roku 1867 je pomenovaná ako Kaiserovo more (podľa Fredericka Kaisera). Camille Flammarion ju pomenoval ako Mer du Sablier. Názov Syrtis Major zvolil Giovanni Schiaparelli, keď vytvoril mapu na základe pozorovaní počas priblíženia Marsu k Zemi v roku 1877.
Čang C’-i

Čang C’-i alebo C’-i Čangová (čín. 章子怡 - ); * 9. február 1979, Peking, Čína) je čínska filmová herečka.
Vo veku 11 rokov Čang C’-i nastúpila do Pekinskej tanečnej akadémie a vo veku 15 rokov nastúpila do čínskej Centrálnej dramatickej akadémie.
Majstrovstvá sveta v biatlone 2009 – Šprint mužov na 10 km

Šprint mužov na 10 kilometrov bola jedna z 5 mužských disciplín na Majstrovstvách sveta v biatlone 2009. Súťažílo sa v Phjongčhangu, 14. februára. S náskokom 1,2 sekundy vyhral Nór Ole Einar Bjørndalen pred Larsom Bergerom. Tretí skončil ďalší Nór Halvard Hanevold so stratou 12,5 sekundy na víťaza.
Najlepší zo Slovákov skončil Pavol Hurajt na 20. mieste.
Cassini (kráter)

Cassini je kráter na Marse pomenovaný na počesť talianskeho astronóma Giovanniho Cassiniho. Má približne 415 km v priemere a nachádza sa na súradniciach 327,9°Z 23,8°S.
Majstrovstvá sveta v biatlone 2009 – Šprint žien na 7,5 km

Šprint žien na 7,5 kilometrov bola jedna z 5 ženských disciplín na Majstrovstvách sveta v biatlone 2009. Súťažílo sa v Phjongčhangu, 14. februára. S náskokom 9,9 sekundy vyhrala Nemka Kati Wihlemová pred krajankou Simone Hauswaldovou. Tretia skončila Oľga Zajcevová z Ruska so stratou 27,1 sekundy na víťazku.
Najlepšia zo Sloveniek skončila Anastasia Kuzminová na 7. mieste.
Chameleón jemenský

Chameleón jemenský () je druh veľkého chameleóna žijúceho v hornatých oblastiach Jemenu a Saudskej Arábie. 
Obýva vlhké a krovinaté a lesnaté miesta. Žije samotárskym životom, dožíva sa veku piatich až šiestich rokov.
Živí sa hmyzom, mláďatami drobných stavovcov a občas aj rastlinnou stravou.
Samičky kladú niekoľkokrát do roka okolo tridsať vajíčok, ktoré zahrabávajú do zeme. Mláďatá sa liahnu po piatich mesiacoch.
Samec má ako základnú farbu zelenú, ktorá sa v závislosti od nálady mení zo svetlej citrónovej zelenej do jednoliatej tmavej olivovej až hnedej. Zelená základná farba je prerušovaná pruhmi a škvrnami žltej, hnedej a modrej. Nerozmnožujúce sa samice a mladé chameleóny majú obvykle jednotnú zelenú farbu s bielymi fľakmi. Rozmnožujúce sa a gravidné samice sú výrazne temne zelené s modrými a žltými škvrnami. Výraznosť týchto znakov závisí od niekoľkých faktorov, okrem iného aj od zdravia, nálady a teploty jaštera. Okolie na ich farbu nemá skoro žiadny vplyv.
Tento chameleón má mimoriadne dlhý jazyk, ktorý je prispôsobený na lapanie koristi. Jeho oči sú nezávisle pohyblivé. Prsty na nohách mu zrastajú do skupín. Chvost má tiež dlhý a silný. Dokáže na ňom visieť bez držania nohami aj s nimi.
Barclays Dubai Tennis Championships 2009

Barclays Dubai Tennis Championships 2009 bol spoločný tenisový turnaj mužov a žien, ktorého ženská časť sa konala od 16. do 21. februára 2009 a mužská časť v dňoch od 23. do 28. februára 2009 na otvorených dvorcoch s tvrdým povrchom v hlavnom meste Spojených arabských emirátov meste Dubaji. Vedenie okruhu v reakcii na neudelenie víz izraelskej tenistke Šachar Peerovej uvažovalo o zrušení celého turnaja, nakoniec však rozhodlo o jeho uskutočnení s tým, že sa celou udalosťou ešte bude zaoberať. Nakoniec turnaj dostal pokutu 300 000 amerických dolárov. Na protest proti neudeleniu víz sa americký tenista Andy Roddick odhlásil z turnaja.
Titul v dvojhre získal Srb Novak Đoković, ktorý vo finále porazil Španiela D. Ferrera. Bol to jeho 12. titul v dvojhre na okruhu ATP. Titul v dvojhre žien získala Američanka Venus Williamsová, ktorá vo finále porazila Francúzku V. Razzanovú. Bol to jej 40. titul v dvojhre na okruhu ATP. Titul vo štvorhre získali Juhoafričan Rik De Voest a Rus Dmitrij Tursunov, ktorí vo finále porazili česko-švédsky pár Martin Damm, Robert Lindstedt. Pre R. De Voesta to bol druhý a pre D. Tursunova tretí titul vo štvorhre na okruhu ATP. Titul vo štvorhre žien získali Zimbabwčanka Cara Blacková a Američanka Liezel Huberová, ktoré vo finále porazili rusko-poľský pár Marija Kirilenková, Agnieszka Radwańská. Pre C. Blackovú to bol 48. a pre L. Huberovú 36. titul vo štvorhre na okruhu WTA.
Víťazi.
Dvojhra mužov.
 Novak Đoković vs. David Ferrer 7-5 6-3
Dvojhra žien.
 Venus Williamsová vs. Virginie Razzanová 6-4 6-2
Štvorhra mužov.
 Rik De Voest / Dmitrij Tursunov vs. Martin Damm / Robert Lindstedt 4-6 6-3 10-5
Štvorhra žien.
 Cara Blacková / Liezel Huberová vs. Marija Kirilenková / Agnieszka Radwańská 6-3 6-3
Burning Witch

Burning Witch bola americká doom metalová skupina zo Seattlu.
História.
Skupina vznikla v roku 1995 po rozpade Thorr’s Hammer. Bývalí členovia mali jasný úmysel prekonať svoj predošlý projekt (v tvrdosti výrazu), pripojili sa k nim basgitarista G. Stuart Dahlquist a spevák Edgy 59. Následne Greg Anderson skupinu opustil (bez toho aby s nimi nahral zamýšľanú nahrávku) a pripojil sa ku Goatsnake. V roku 1996 skupina spolu s producentom Stevom Albinim nahrala skladby na svoj debutový EP "Towers...". Album vyšiel ako 12" LP vo vydavateľstve Slap A Ham. Podobne ako predtým Thorr’s Hammer, stala sa nahrávka okamžite senzáciou. Po nahratí EP skupinu opustil bubeník Jamie Sykes, nahradil ho B.R.A.D. S novým bubeníkom skupina nahrala EP "Rift.Canyon.Dreams", krátko po jeho nahratí sa rozpadla, nahrávka vyšla ako 12" LP. V roku 1998, krátko po rozpade vyšiel vo vydavateľstve Southern Lord album "Crippled Lucifer" ako výber z oboch EP. V roku 2008 vyšla jeho 2CD reedícia doplnená o dovtedy nevydané skladby a teda obsahuje všetky skladby ktoré skupina nahrala.
Štýl.
Allmusic: „...extrémna hudba, jedna z absolútne najpomalších, najhlbších skupín. Temnejšia než doom metal, strašidelnejšia než sludge, Burning Witch odhaľuje najskrytejšie zákutia negativizmu a skľúčenosti.“&lt;br&gt;Domovské vydavateľstvo o štýle skupiny píše: „Štýl, prístup Burning Witch je veľmi pomalý, bolestný a ťažký ...vytvorili niečo v tom čase unikátne. Ultraťažké, temné minimalistické riffy, hrmotná basa a zmorené bojové bicie sa stretávajú s vokálom, ktorý meniaci sa medzi nosovým, melodickým hlasom k brutálnemu, mučením šialenému vresku/jačaniu. Burning Witch bola skutočne prvá skupina ktorá spojila temnú atmosféru black metalu s mučivým doom metalom.“&lt;br&gt;NME: „...táto US doom metalová kombinácia mučivého vokálu, ultrapomalého tempa a feedbackom zliatych riffov vytvorila absolútne znepokojivú fascinujúcu záležitosť.“
Význam.
„Šlo o jednu z kľúčových skupín, ktorá kombinovala seriózny záujem v metale ako umeleckej forme s temnými textami a inovatívnym drone štýlom (podobne ako dávnejšie Velvet Underground alebo indiánskou hudbou ovplyvnený skladateľ La Monte Young).“
Zámok Blois

Zámok Blois () leží v rovnomennom meste vo francúzskom departemente Loir-et-Cher na severnom brehu rieky Loiry. Je to bývalá rezidencia niekoľkých francúzskych kráľov. 
V roku 1429 tu remešský arcibiskup požehnal Johanke z Arku, ktorá potom na čele vojska zamierila smerom k Orléans, aby ho vyslobodila z anglických rúk.
Zámok bol postavený uprostred mesta Blois, ktoré tak prakticky ovládal. Pozostáva z niekoľkých budov postavených od 13. do 17. storočia okolo centrálneho nádvoria. Najznámejším architektonickým prvkom zámku je špirálovité schodište v krídle Františka I.
Blois

Blois je francúzske mesto v departemente Loir-et-Cher, v regióne Centre-Val de Loire, na severnom brehu rieky Loire medzi Orléans a Tours. V roku 1999 malo 51 832 obyvateľov.
Poloha.
Mesto má rozlohu . Najvyšší bod je položený a najnižší bod 
Obyvateľstvo.
Počet obyvateľov je ().
Nasledujúci graf zobrazuje vývoj počtu obyvateľov v meste.
Ženská štvorhra na Barclays Dubai Tennis Championships 2009

Ženská štvohra na Barclays Dubai Tennis Championships 2009 sa hrala ako súčasť Barclays Dubai Tennis Championships 2009 od 15. do 21. februára 2009. Titul získali Zimbabwčanka Cara Blacková a Američanka Liezel Huberová, ktoré vo finále porazili rusko-poľský pár Marija Kirilenková, Agnieszka Radwańská 6-3 6-3. Pre C. Blackovú to bol 48. a pre L. Huberovú 36. titul vo štvorhre na okruhu WTA.
Ženská dvojhra na Barclays Dubai Tennis Championships 2009

Ženská dvojhra na Barclays Dubai Tennis Championships 2009 sa hrala ako súčasť Barclays Dubai Tennis Championships 2009 od 15. do 21. februára 2009. Titul získala Američanka Venus Williamsová, ktorá vo finále porazila Francúzku V. Razzanovú 6-4 6-2. Bol to jej 40. titul v dvojhre na okruhu WTA.
Kvalifikácia.
Kvalifikácia sa hrala na dve kolá, z ktorých do hlavnej súťaže postúpilo 8 tenistiek. Z trojice slovenských tenistiek nepostúpila ani jedna. Zuzana Kučová a Lenka Tvarošková prehrali už v prvom kole, Kristína Kučová vypadla v druhom.
Cesta II. triedy 516 (Slovensko)

Cesta II. triedy 516 ("II/516") je cesta II. triedy na Slovensku vedúca z Trenčianskej Teplej do Bánoviec nad Bebravou v Trenčianskom kraji. Dĺžka II/516 je 25,659 km.
Priebeh.
Cesta II/516 sa začína v Trenčianskej Teplej v okrese Trenčín, kde odbočuje z I/61. Následne sa v Trenčianskych Tepliciach križuje s III/1893, križovatkami s III/1894 a III/1895 pokračuje do obce Motešice, kde sa križuje s III/1862 a III/1896. V ďalšej obci, v Horňanoch sa križuje s III/1860.
II/516 prechádza do okresu Bánovce nad Bebravou. Začína sa križovatkami s III/1850 a III/1861 v Dežericiach a končí križovatkou s I/9 asi 1 km od Bánoviec nad Bebravou.
Martina Coleová

Martina Coleová (* 1959, Essex) je anglická spisovateľka kriminálnych románov. 
Vo väčšina jej románov je protagonistom žena a antihrdina, mnohé sú zasadené do prostredia írskej komunity v okolí Londýna.
V roku 2006 získala za román "The Take" ocenienie British Book Awards v kategórii "The Crime Thriller of the Year".
Chladniho obrazce

Chladniho obrazce sú vzory, respektíve obrazce, ktoré vznikajú na tenkej vibrujúcej platni (najlepšie z kovu), ktorá je posiata jemným pieskom, alebo podobným materiálom. Obrazce sa začnú vytvárať, keď je platňa vystavená vibráciám. Obrazce vznikajú a menia sa podľa veľkosti a tvaru platne, podľa frekvencie, zmeny frekvencie, sily, dynamiky vibrácií a iných faktorov. Vibrácie môžeme spôsobiť ťahaním husľového sláčika o hranu platne.
V dôsledku vlastnej rezonancie začne platňa kmitať. Piesok je pri tónoch platne doslova odhadzovaný a presúva sa na miesta, na ktorých sa nevyskytujú žiadne kmity, vibrácie. Takto sa znázornia hraničné línie stojacích vĺn, ktoré sa vytvárajú na platni.
Chladniho obrazce sú pomenované po Ernstovi Chladnim, ktorý ich uverejnil v roku 1787 v spise "Objavy v teórii zvuku", v ktorom obrazce popísal, a rovnako aj spôsob ako ich možno vyrobiť.
Ľudia boli obrazcami Chladniho tak fascinovaní, že Chladni si mohol zarábať na obživu so svojimi výstupmi ako učiteľ a predvádzač. Dokonca Napoleon povedal: "Tento muž zviditeľnil tóny".
Zakladajúc na týchto poznatkoch, skonštruoval americký učenec Holbrook Curtis takzvaný "Tonograf" s ktorým tieto obrazce mohol fotograficky zachytiť. Aparát pozostával z kovovej rúrky, ktorá bola ohnutá smerom nahor podobne ako roh byvola, a hore mala zvukový lievik na ktorom bola napnutá membrána. Na nej bol nanesený jemná zmes soli a šmirgľového piesku, a rovnomerne rozprestretý na veľkosť koruny. Ak zazneli tóny vnútri rúry, vytvorila prášková zmes, známe chladniho obrazce, ktoré sa pomocou najnovších fotografických metód dali zachytiť.
Použitie.
Pri konštrukcii muzických nástrojov sa táto metóda používa len zriedkavo. Pritom sa teleso gitary, alebo huslí položí pred reproduktor, ktorý je napojený na frekvenčný generátor a vysiela určitú frekvenciu.
Loira (rieka)

Loira () je najdlhšia rieka na území Francúzska, ktorým preteká po celej svojej dĺžke.
Loira pramení vo Francúzskom stredohorí (francúzsky Massif central) na južnom úpätí hory
Mont Gerbier de Jonc v nadmorskej výške . Dĺžka rieky je a plocha jej povodia asi , čo je viac ako pätina rozlohy Francúzska. Vlieva sa do Atlantického oceánu v departemente Loire-Atlantique.
Vodný režim.
Priemerný prietok v Nantes je /s.
Zámky na rieke.
V oblasti medzi Orléans a Angers sa nachádza 120 turisticky atraktívnych zámkov, tzv. „zámky pri Loire“ ku ktorým patria napr. Chambord, Chenonceau, Villandry, Blois, Azay-le-Rideau.
Griphopithecus

Griphopithecus je vyhynutý rod hominoidovcov. Vek: 15 až 14 mil. rokov. Jediným druhom je Griphopithecus suessi, ktorý zahŕňa nálezy pôvodne označované ako:
Angers

Angers je mesto na západe Francúzska v departemente Maine-et-Loire a regióne Pays de la Loire. Je centrom aglomerácie, ktorá má 270 000 obyvateľov. Mesto leží na brehu rieky Maine, v blízkosti jej sútoku s Loirou.
Angers bolo hlavným mestom historickej provincie Anjou.
Morotopithecus

Morotopithecus (pomenovaný podľa sídla Moroto v Ugande) je rod hominoidovcov; jediným druhom je † Morotopithecus bishopi. Niekedy sa zaraďuje do samostatnej čeľade Morotopithecidae alebo pod rod afropitek. Je to jeden z možných fylogenetických predchodcov dnešných ľudoopov, prvý známy hominoidovec so synapomorfickými znakmi dnešných členov hominoidovcov. Datuje sa do obdobia 20,6 miliónov rokov, vážil cca. 40-50 kg a podobal sa ľudoopiciam.
Sliver

Sliver môže byť:
Zámok Chenonceau

Chenonceau () je zámok situovaný cca juhozápadne od Paríža, neďaleko sútoku riek Cher a Loira. Stojí na mieste pôvodného vodného mlyna, ktorý bol v rokoch 1513 – 1521 nahradený zámkom. V rokoch 1556 – 1559 boli pristavené mostné oblúky, ktoré zámok spojili s druhým brehom rieky. Na oblúkoch je teraz umiestená dvojpodlažná galéria, kedysi využívaná ako obľúbené miesto spoločenských stretnutí francúzskej aristokracie. Túto prístavbu pravdepodobne iniciovala Katarína Medicejská.
Zámok šiestich žien.
Zámok je niekedy nazývaný „zámok šiestich žien“, pretože bol postupne vo vlastníctve šiestich žien.
Zámok Chambord

Zámok Chambord () je najväčší zo zámkov na Loire strednom Francúzsku. Bol postavený v rokoch 1519 až 1541 na objednávku francúzskeho kráľa Františka I. v zátoke rieky Cosson, ľavého prítoku Loiry. Zámok leží asi východne od mesta Blois v departemente Loir-et-Cher.
Dejiny zámku.
V roku 1392 odkúpil rod kniežat z Orléans lesnatú oblasť v okolí Chambordu od grófov z Blois. V roku 1498 sa stal francúzskym kráľom Ľudovít XII. Orleánsky a pozemky tak prešli do vlastníctva kráľovského dvora. V roku 1516 sa František I. vrátil s Leonardom da Vinci z Talianska, kde sa inšpiroval talianskou renesančnou architektúrou. V roku 1519 bolo vybraté miesto pre stavbu zámku, ktorý mal slúžiť ako lovecké sídlo a nahradiť pevnosť, ktorá tu bola. Stavba bola dokončená v roku 1547, v roku úmrtia Františka I., dostavbou kráľovských apartmánov. Kráľ na zámku strávil veľmi málo času. Ľudovít XIV. so svojím dvorom zámok navštívil sedemkrát. Ďalší francúzski králi zámok nechávali často opustený, čo spôsobilo jeho postupné chátranie.
V rokoch 1725 až 1733 zámok obýval Stanisław Leszczyński, v tej dobe zosadený poľský kráľ, svokor Ľudovíta XV. Od roku 1745 do roku 1750 slúžil ako kasárne. V roku 1792 nechala revolučná francúzska vláda predať mobiliár zámku a Napoleon Bonaparte zámok venoval maršalovi L. A. Berthierovi. Počas francúzsko-pruskej vojny v roku 1870 slúžil zámok ako poľná nemocnica. V roku 1883 sa stal majetkom bývalého vládnuceho rodu Parmského vojvodstva. Od roku 1930 patrí štátu. Počas druhej svetovej vojny tu od roku 1939 do roku 1945 boli uskladnené umelecké zbierky parížskeho múzea v Louvre.
Architektúra.
Chambord patrí k vrcholným stavbám renesančnej architektúry a k najznámejším zámkom vo Francúzsku. Jeho fasáda má šírku 128 metrov, v zámku je 440 miestností, viac než 80 schodíšť, 365 komínov a 800 tesaných hlavíc stĺpov.
Meno architekta stavby nie je známe, analýzy však naznačujú, že na plány vplýval Leonardo da Vinci, v tej dobe architekt na dvore Františka I., ktorý však zomrel krátko po ukončení stavebných prác.
So stavbou sa začalo v roku 1519, podľa dochovaných údajov na nej pracovalo 1800 robotníkov. Pracovné podmienky sťažovali mokriny a preto museli robotníci do mäkkej pôdy zatĺkať dubové koly do hĺbky až 12 metrov, aby stavba stála na pevných základoch.
Na stavbu bol použitý vápenec z oblasti Tuffeau. Zámok je postavený podľa vzoru stredovekých pevností okolo centrálnej časti zvanej donjon, tá však neplnila obrannú funkciu. Donjon zahŕňa päť obývateľných podlaží. V každom podlaží zámku sa nachádzajú štyri štvorcové a štyri kruhové byty. Štyri chodby zo štyroch svetových strán sa zbiehajú v strede zámku, ktorému dominuje schodište v tvare dvojitej závitnice. To bolo asi navrhnuté pod vplyvom Leonarda da Vinci. Neskôr František I. zámok nechal rozšíriť a usídlil sa v rozsiahlejších miestnostiach vo východnom krídle. V západnom krídle bola začatá stavba kaplnky, dokončená neskôr za Ľudovíta XIV.
Zámok Saumur

Zámok Saumur leží vo francúzskom meste Saumur, v departemente Maine-et-Loire.
Pôvodná budova bola postavená v 10. storočí Thibaultom le Tricheur ako súčasť opevnenia proti normanským nájazdom na sútoku riek Loiry a Thouet. V roku 1026 prešla do rúk Fulka III., grófa z Anjou, ktorý ju odkázal svojim príbuzným z rodu Plantagenetovcov. V roku 1067 bola pevnosť zničená a hrad bol prestavaný Henrichom II. Anglickým na konci 12. storočia.
Na začiatku 13. storočia sa Saumur stal majetkom francúzskeho kráľa Filipa II. Augusta. Potom ešte niekoľkokrát zmenil majiteľa.
V roku 1621 tu boli zriadené kasárne a neskôr väzenie.
V prvej polovici 20. storočia mesto Saumur prevzalo hrad a začalo s jeho rekonštrukciou. Bolo tu zriadené múzeum dekoratívnych umení a konské múzeum i múzeum hračiek.
Château de Saumur bol v roku 1862 zapísaný do zoznamu Historických monumentov Francúzska.
Saumur

Saumur je mesto na Loire na západe Francúzska v departemente Maine-et-Loire, v regióne Pays-de-la-Loire. Má cca 28 000 obyvateľov.
Externé odkazy.
Oficiálna stránka